ओम प्रकाश शर्मा की कुण्डलियाँ - कुण्डली दशक | रचनाकार
कुण्डली दशक (1) हिन्दी दिवस मना रहा,भाषा संस्कृति विभाग। जन-मन में है लग चुकी, अंग्रेजी की आग। अंग्रेजी की आग , झुलसाती रहे सारे । माँ...
कुण्डली दशक
हिन्दी दिवस मना रहा,भाषा संस्कृति विभाग।
जन-मन में है लग चुकी, अंग्रेजी की आग।
अंग्रेजी की आग , झुलसाती रहे सारे ।
माँ मम्मी डैड पिता, शिक्षित संतान पुकारे ।
कह ‘प्रकाश नैतिकता पुनः हो सकती जिन्दी।
दे दो उनका साथ, प्रचारित करके हिन्दी ।।
निज भाषा में बात का, अनूठा है आनंद।
रुकें न कहीं बीच में, भाव निकले स्वछंद॥
भाव निकले स्वछंद, सार्थक बात हो जाती।
ले पूरा आनंद , हमारे संगी साथी।
कह ‘प्रकाश’ करे हम ,सबसे यही आशा।
बातचीत में करें, प्रयोग सभी निज भाषा।
अंग्रेजी झट भूलती, पक्का भाषा ज्ञान।
माँ के मुख से सीखते,रहता इसका ध्यान॥
रहता इसका ध्यान, सुगम यह प्रेम बढाए।
बालक बजुर्ग संग, सभी इसमें बतियाए।
कहे ‘प्रकाश’ समझो, यह राजभाषा हमारी।
हमको लगती तभी, सब भाषाओं से प्यारी।
अपना देश अरु भाषा,अरु अपना घर द्वार।
हर जन को होता सदा ,इन तीनो से प्यार॥
इन तीनो से प्यार, जगत में हमने पाया।
लेकिन अंगरेजी ने, लोगों को है भरमाया।
“प्रकाश’ मातृभाषा, से अपनापन आए।
इसमें वार्तालाप, आपसी प्रेम बढाए I
चिट्ठी-पत्र अब कम लिखें ,करे न टेलीग्राम।
मोबाइल के साथ अब, रहा न इनका काम।।
रहा न इनका काम ,तुरन्त संदेश पँहुचाता।
प्रेमी जन को अधिक ,बात करना है भाता।
कह ‘प्रकाश’है स्कीम , लाइफ टाइम निराली।
करें सारी सारी रात, बात अब जीजा साली।
मोदी जी भरपूर, कर रहे हिन्दी प्रयोग।
पैंसठ वर्ष में आया, पहला यह संयोग॥
पहला यह संयोग, राजभाषा उनको भाए।
उनके सभी भाषण,अब हिन्दी में ही आए।
विद्यार्थियों से की,चर्चा हिन्दी में सारे।
मातृभाषा बोल बने, वे सभी जन के प्यारेI
अपना देश अरु भाषा,अरु अपना घर द्वार
हर जन को होता सदा ,इन तीनो से प्यार
इन तीनो से प्यार, जगत में हमने पाया
लेकिन अंगरेजी ने, लोगों को है भरमाया
“प्रकाश’ मातृभाषा, से अपनापन आए ,
सतत समग्र मूल्यांकन,नई नहीं कुछ बातI
बालक को है जाँचना, अध्यापन के साथII
अध्यापन के साथ, अवलोकन करते जाना
निर्धारित समय पर उसे,पंजिका में चढानाI
कह प्रकाश इससे सदा, शिक्षण रहे आसानI
आवश्यकतानुसार, करते प्रतिपूर्ति के काम I
डांट डपट से सीखते, बालक कब संस्कार I
वे सदैव ही देखते, जन आचरण व्यवहारII
जन आचरण व्यवहार,सुधार स्वयं में लाओ,
निज चरित्र आदर्श रूप,जैसा बालक में चाहोI
जैसा निज आचरण तुम, उनको दिखलाओगे
संतति में वही लक्षण, तुम स्वयमेव पाओगेI
पैसे देकर पढ़ रहे, न , अहसान की बातI
मात-पिता के दु:ख में,अब शिक्षक का हाथII
अब शिक्षक का हाथ, कक्षा में न हो पढाईI
घर पर ट्यूशन पढ़ा,बढ़ गई अधिक कमाईI
कहे प्रकाश आदर, क्योंकर अब मिले प्यारेI
शिक्षक ने शिक्षा जब,व्यवसाय बना दी सारेII
रचनाकार: ओम प्रकाश शर्मा की कुण्डलियाँ - कुण्डली दशक
http://lh5.ggpht.com/-2LxtC0j_zeE/VBlPGtKNfUI/AAAAAAAAajc/wVNNPsf9Ruo/image_thumb%25255B1%25255D.png?imgmax=800
http://lh5.ggpht.com/-2LxtC0j_zeE/VBlPGtKNfUI/AAAAAAAAajc/wVNNPsf9Ruo/s72-c/image_thumb%25255B1%25255D.png?imgmax=800
https://www.rachanakar.org/2014/09/blog-post_54.html